Eesti otsib superstaari (viies hooaeg)

"Eesti otsib superstaari" viienda hooaja esimene saade jõudis ekraanile 9. septembril 2012 TV3-s. Saadet tootis produktsioonifirma Ruut. 30. mail 2012 teatas TV3, et "Eesti otsib superstaari" viies hooaeg algab sügisel 2012. Kohtunikena jätkasid eelmiste hooaegade kohtunikud Mihkel Raud ja Maarja-Liis Ilus. Rein Rannapi asemel tuli kohtunikuks Mart Sander. Uute saatejuhtidena astusid üles noored vendadest näitlejad Karl-Andreas Kalmet ja Henrik Kalmet. 2012. aasta eelvoorud toimusid 11. augustil Narvas Tartu Ülikooli Narva Kolledžis, 18. augustil Viljandis Pärimusmuusika Aidas, 25.–26. augustil Tallinnas Solarise keskuses ning 1.–2. septembril Tartus moe- ja vabaajakeskuses Tasku ja Dorpati konverentsikeskuses. Teatrivoorud toimusid Tallinnas klubis Rock Café. Kokku pääses teatrivoorudesse 88 osalejat. Voore oli kokku kolm: esimeses laulsid kõik osalejad kohtunikele a cappella vabalt valitud laulu, mille järel umbes pooled saadeti koju. Teises voorus jagati osalejad soo põhjal duettideks ja triodeks. Tütarlaste grupid said valida, kas laulda Kerli Kõivu kirjutatud ja Demi Lovato esitatud lugu "Skyscraper" või Lauri Saatpalu lugu "Tagareas". Poisid said valida Koit Toome ballaadi "Allikas" ja James Browni loo "I Got You (I Feel You)" vahel. Pärast esinemisi jagati osalejad kolme gruppi, millest esimene pääses automaatselt stuudiovoorudesse. Teine grupp pääses edasi kolmandasse teatrivooru ja kolmas grupp saadeti koju. Kolmandas teatrivoorus laulsid osalejad fonogrammi taustal kohtunikele ühe loo. Tütarlapsed said valida Lenna Kuurmaa loo "Mina jään", Loreeni laulu "Euphoria" ja Mahavoki loo "Mägede hääl" vahel. Noormehed pidid valima Ott Leplandi "Kuula", Nirvana "Smells Like Teen Spirit" ja 2 Quick Starti "Ühega miljoneist" vahel. Kokku pääses stuudiovoorudesse kümme noormeest ja kümme neidu. Stuudiovoorud toimusid 7., 14. ja 21. oktoobril 2012. Esimeses voorus astusid üles 10 tütarlast ja teises voorus 10 noormeest. Pärast telefonihääletust kolm osalejat mõlemast voorust pääsesid finaalidesse. Kohtunikud valisid välja jäänud osalejate seast kümme osalejat kolmandasse stuudiovooru. Uue telefonihääletuse põhjal pääses sealt finaalidesse kolm lauljat ja kümnenda finalisti valisid kohtunikud. Tütarlaste stuudiovoor toimus 7. oktoobril 2012. Poiste stuudiovoor toimus 14. oktoobril 2012. Kolmas stuudiovoor toimus 21. oktoobril 2012 Anisa Vänikver on pärit Tallinnast. Ta on telesarja toimumise ajal 17-aastane Tallinna Õismäe Gümnaasiumi 11. klassi õpilane. Anisa hobid on laulmine ja tantsimine. Vänikver pääses finaalidesse televaatajate valikul, stuudiovoorus laulis ta Jessie J laulu "Price Tag". Carl-Philip Madis on 32a (sündinud 27. märtsil 1992 ) laulja Tallinnast. Saate toimumise ajal õpib Madis Georg Otsa nimelises Tallinna Muusikakoolis helirežiid. Ta on ansambli Katta kuulmine solist. Carl-Philipi isa on laulja, ansambli Karavan solist Karl Madis. Madis pääses finaalidesse televaataja valikul teises stuudiovoorus, kus ta esitas Elton Johni loo "Your Song".  Pikemalt artiklis Elina Born Elina Born on 18-aastane laulja Lääne-Virumaalt. Saate toimumise ajal oli ta Tapa Gümnaasiumi 12. klassi õpilane. Born pääses finaalidesse esimeses stuudiovoorus televaatajate valikul. Ta laulis Judy Garlandi loo "Somewhere Over The Rainbow". Fredi Pärs on 19-aastane laulja Põltsamaalt. Telesarja toimumise ajal õppis Pärs Tallinna Tervishoiu Kõrgkoolis terviseedendust. Pärs on lõpetanud Põltsamaa Ühisgümnaasiumi. Pärs tõmbas saatesarjas tähelepanu tõsiasjaga, et pole kunagi muusikat õppinud ega tunne nooti. Fredi on varem oma esitusi üles laadinud Youtube'i. Pärs pääses finaalidesse teises stuudiovoorus publiku hääletuse tulemusel. Ta laulis Jessie J laulu "Who You Are".  Pikemalt artiklis Janek Valgepea Janek Valgepea on 18-aastane laulja Tallinnast. Saatesarja toimumise ajal õppis ta Tallinna Pae Gümnaasiumi 12. klassis ja Georg Otsa nimelise Tallinna Muusikakooli pop-jazzi laulueriala eelõppes. Varem on Valgepea osa võtnud Tallinna Televisiooni telesaatest "Tallinn, I'm Famous". Saates pääses ta Tõnu Laikre tiimis finaali, kus jäi jagama 4.–6. kohta.  Pikemalt artiklis Karl-Erik Taukar Karl-Erik Taukar on 23-aastane laulja ja basskitarrist Viljandist. Saate toimumise ajal õpib ta Tartu Ülikoolis ja on ansambli Triin Niitoja & John4 basskitarri mängija. Taukar pääses finaalidesse kolmandas stuudiovoorus ehk lohutusvoorus, kus ta laulis Silvi Vraiti loo "Nagu merelaine". Katrin Ruuse on 17-aastane (sündinud 27. detsembril 1995) laulja Valgast. Saatesarja ajal on ta Tartu Jaan Poska Gümnaasiumi õpilane. Oma hobidena on Ruuse välja toonud laulmise, näitlemise, õmblemise, joonistamise. Ruuse pääses finaalidesse esimeses stuudiovoorus, lauldes Foster the People hitti "Pumped Up Kicks". 28. oktoobril toimunud esimeses finaalsaates langes Ruuse välja. Ta laulis Marilyn Mansoni versiooni laulust "Sweet Dreams (Are Made of This)". Ruusele sai saatuslikuks vaid kaks telefonihäält. Liis Reisner on 20-aastane (sündinud 4. detsembril 1992) laulja Tartust. Saate toimumise ajal õpib ta Georg Otsa nimelises Tallinna Muusikakoolis. Reisner osales telesaates ka aasta varem. Neljandal hooajal jõudis Liis stuudiovoorudesse, osaledes nii esimeses kui ka kolmandas stuudiovoorus. Kummastki stuudiovoorust ta edasi ei pääsenud. Reisner pääses finaalidesse kolmandas stuudiovoorus ehk lohutusvoorus, kus ta laulis Ruja laulu "Igatsuse meri". 28. oktoobril toimunud esimeses finaalsaates oli Reisner kahe kõige vähem hääli kogunud laulja seas.  Pikemalt artiklis Rasmus Rändvee Rasmus Rändvee on 17-aastane laulja (sündinud 28. novembril 1995) Pärnust. Saatesarja toimumise ajal õpib ta Pärnu Sütevaka Humanitaargümnaasiumi 10. klassis ja on ansambli Facelift Deer solist. Rändvee pääses finaalidesse kohtunike valikul kolmandas stuudiovoorus, olles varem välja jäänud telefonihääletusel nii esimeses kui ka kolmandas stuudiovoorus. Ta laulis lohutusvoorus Kings of Leoni lugu "Use Somebody".  Pikemalt artiklis Toomas Kolk Toomas Kolk on 25-aastane (sündinud 6. oktoobril 1987) laulja Tartust. Kolk on omandanud bakalaureuse kraadi Tartu Ülikoolis majanduse erialal ning Eesti Muusika- ja Teatriakadeemias laulu erialal. Saatesarja toimumise ajal õpib ta vahetusüliõpilasena Soomes Sibeliuse Akadeemias klassikalist laulu. Kolk pääses finaali kolmandast stuudiovoorust, lauldes muusikalist "Hüljatud" pärit laulu "Stars". Esimene finaalsaade toimus 28. oktoobril 2012. Saate teemaks oli "Suured lood", mis tähendab, et osalejad pidid esitama väga kuulsaid hitte; laule, mida kõik televaatajad teavad. Teine finaalsaade toimus 4. novembril 2012. Osalejad laulsid laule oma sünniaastast. Kolmas finaalsaade toimus 11. novembril 2012. Osalejad laulsid laule, mille on kuulsaks laulnud Eesti esitajad. Neljas finaalsaade toimus 18. novembril 2012. Osalejad laulsid filmimuusikat. Viies finaalsaade toimus 25. novembril 2012. Osalejad laulsid koos Bel-Etage Swingorkestriga. Kuues finaalsaade toimus 2. detsembril 2012. Osalejad laulsid laule Jaak Joala repertuaarist ja rokkmuusikaklassikute lugusid. ""Eesti otsib superstaari" tuleb taas!". TV3. 30. mai 2012. Originaali arhiivikoopia seisuga 20. jaanuar 2013. Vaadatud 21. oktoobril 2012. "Mihkel Raud jätkab "Eesti otsib superstaari" kohtunikuna". Õhtuleht Online. 1. juuni 2012. Katharina Toomemets (7. juuni 2012). "Olen elus isegi sülekoertele ja hiigelköögiviljadele oma häält andnud". Õhtuleht Online. "Superstaarisaate juhid on Karl-Andreas ja Henrik Kalmet". TV3. 7. august 2012. Originaali arhiivikoopia seisuga 20. jaanuar 2013. Vaadatud 21. oktoobril 2012. "Eesti viienda superstaari otsingud algavad sel laupäeval Narvas!". Elu24. 8. august 2012. "Eesti otsib superstaari". TV3. 30. september 2012. "Superstaarisaates pingutatakse nii "Kuula" kui "Euphoria" järgi". Elu24. 30. september 2012. ""Eesti otsib superstaari" esimesed finalistid valitakse pühapäeval". Elu24. 2. oktoober 2012. "Selgusid "Eesti otsib superstaari" esimesed kolm finalisti". Elu24. 7. oktoober 2012. "Finaali pääsesid Fredi Pärs, Carl-Philip Madis ja Janek Valgepea!". Õhtuleht. 14. oktoober 2012. "Superstaarisaate lohutusvoorus selguvad viimased finalistid! (16.10.2012)". TV3. 16. oktoober 2012. Originaali arhiivikoopia seisuga 21.10.2012. Vaadatud 21.10.2012. "SUUR KOKKUVÕTE: 4 viimast finalisti on Karl-Erik Taukar, Toomas Kolk, Liis Reisner ja Rasmus Rändvee!". Delfi. 21. oktoober 2012. Originaali arhiivikoopia seisuga 23. oktoober 2012. Vaadatud 21. oktoobril 2012. "Anisa Vänikver". TV3. Vaadatud 28. oktoober 2012.[alaline kõdulink] "Carl-Philip Madis". Facebook. Vaadatud 28. oktoober 2012. "Carl-Philip Madis". TV3. Vaadatud 28. oktoober 2012.[alaline kõdulink] "Elina Born". TV3. Vaadatud 28. oktoober 2012.[alaline kõdulink] "Fredi Pärs". TV3. Vaadatud 28. oktoober 2012. "Janek Valgepea". TV3. Vaadatud 28. oktoober 2012. "Karl-Erik Taukar". TV3. Vaadatud 28. oktoober 2012.[alaline kõdulink] "Karl-Erik Taukar". Facebook. Vaadatud 28. oktoober 2012. "Katrin Ruuse". TV3. Vaadatud 28. oktoober 2012. Anne Sääsk. "Publiku eksklusiiv: Katrinile sai saatuslikuks vaid 2 häält!". Delfi. Originaali arhiivikoopia seisuga 1. november 2012. Vaadatud 29. oktoobril 2012. "Liis Reisner". Facebook. Vaadatud 28. oktoober 2012. "Liis Reisner". TV3. Vaadatud 28. oktoober 2012.[alaline kõdulink] "Rasmus Rändvee". TV3. Vaadatud 28. oktoober 2012. "Toomas Kolk". Facebook. Vaadatud 28. oktoober 2012. "Toomas Kolk". TV3. Vaadatud 28. oktoober 2012.[alaline kõdulink] Anne Sääsk (28. oktoober 2012). "OTSE STUUDIOST: Viimasena pääses edasi Liis, saatest lahkus Katrin Ruuse!". Delfi.[alaline kõdulink] Anne Sääsk (4. november 2012). "OTSE STUUDIOST: Elina pääses napilt! Saatest lahkus Carl-Philip!". Delfi.[alaline kõdulink] "Superstaarisaatest lahkus Anisa Vänikver". Elu24. 11. november 2012. "Superstaarisaatest lahkus Liis Reisner! Kas oled tulemusega rahul?". Elu24. 18. november 2012. "Superstaarisaatest lahkus Janek Valgepea". Elu24. 25. november 2012. "Staarisaatest lahkus Fredi Pärs" (Estonian). Elu24.ee. Vaadatud 2. detsember 2011.{{cite news}}: CS1 hooldus: tundmatu keel (link) Saate ametlik veebileht TV3 veebis